પાકિસ્તાનીથી આવેલા શરણાર્થીઓ મોટી સંખ્યામાં મોરબી જીલ્લામાં વસે છે અંદાજે ૧૦૦૦ જેટલા નાગરિકો મોરબીમાં આવીને વસ્યા છે અને તેઓએ ભારતીય નાગરિકતા મેળવવા માટે લાંબો ઇન્તઝાર કર્યો હતો અને કેન્દ્ર સરકારે હવે નાગરિકતા કાયદામાં સંશોધન કરીને સુધારો કર્યો છે જેથી શરણાર્થીઓને હવે નાગરિકતા મળવાની શરૂઆત કરવામાં આવી છે આજે મોરબી નજીક યોજાયેલ સમારોહમાં સાંસદ મોહનભાઈ કુંડારિયા અને જીલ્લા ભાજપ પ્રમુખ રાદ્યવજીભાઈ ગડારા, ભાજપ અગ્રણી જયોતીસિંહ જાડેજા અને તાલુકા ભાજપ પ્રમુખ અરવિંદભાઈ વાંસદડિયાની ઉપસ્થિતિમાં ત્રણ શરણાર્થીઓને ભારતીય નાગરિકતાના સર્ટીફીકેટ આપવામાં આવ્યા હતા આ પ્રસંગે સાંસદ મોહનભાઈએ જણાવ્યું હતું કે પાકિસ્તાનથી આવેલા શરણાર્થીઓને નાગરિકતા મળે તે માટે સરકારે આવકારદાયક પ્રયાસ કર્યા છે અને મોરબી જીલ્લામાં વસતા અન્ય શરણાર્થીઓને પણ આગામી દિવસોમાં ભારતીય નાગરિકતા આપવામાં આવશે